cyanic-selkie/wikianc huggingface dataset:
Tuija Wetterstrand
Vuosina 1989–1990 Wetterstrand asui YK-tehtävissä olleen puolisonsa kanssa Somaliassa ja julkaisi myöhemmin kirjan perheelleen lähettämistä kirjeistä hajoavan valtion keskeltä. Vuonna 2005 ilmestynyt Kävellen Santiago de Compostelaan palkittiin Päätalo-instituutin kilpailussa parhaana omakustanteena julkaistuna dokumenttina. Vuonna 2017 ilmestyi Wetterstrandin isoäidin veljen Anton Vilénin muistelmiin pohjautuva teos, joka kertoo Suomen sisällissotaan osallistuneesta punaisten panssarijunasta.
Anișoara Sorohan
Anișoara Sorohan-Minea (s. 9. helmikuuta 1963 Târgu Frumos, Iași) on romanialainen soudun olympiavoittaja ja MM-mitalisti. Hän on pituudeltaan 177 cm.
Iriao
Iriao on vuonna 2013 perustettu georgialainen jazz- ja kansanmusiikkiyhtye. Se edusti Georgiaa kappaleella "Šeni gulistvis" vuoden 2018 Eurovision laulukilpailussa Lissabonissa.
Ultimate SoundTracker
Obarski suunnitteli ohjelman, joka esitti neljää kanavaa pystysuunnassa. Ohjelman käyttöliittymän "pianorulla" täsmäsi SID-kauden toistorakenteihin ja looppeihin. Ohjelma mahdollisti muidenkin kuin ohjelmoijien tuottaa musiikkia tietokoneella.
Heikki Pohto
Hän on työskennellyt muusikkona sadoissa TV-ohjelmissa, kuten Bumtsibum, Tuttu juttu, SuomiLove, Så ska det låta, Syksyn sävel ja Euroviisut. Vuoteen 2019 mennessä Pohto on toiminut muusikkona 703 julkaistulla äänitteellä ja 1342 ääniraidalla. Pohto toimii myös teatterimuusikkona Helsingin kaupunginteatterissa ja aikaisemmin UIT:ssa.
Seine-et-Marne
Seine-et-Marne on Île-de-Francen departementeista vähiten kaupungistunut: 60 prosenttia sen pinta-alasta on viljelysmaata, ja sen väestötiheys on alueen pienin. Se on myös pinta-alaltaan alueen ylivoimaisesti suurin departementti.
Alavieska
Maantiede
Metsät peittävät yli puolet Alavieskan maa-alasta. Soita, pääasiassa rämeitä, on paljon. Suurimpia soita ovat Sivakkaneva, Aittoneva ja Koiraneva, jotka on reunaosiltaan paikoin kuivattu.
Kylät ja kulmakunnat
Alavieskassa on kuusi henkikirjakylää (tieto vuodelta 1967):
Kulosaaren huvilakaupunki
thumb|Brändö Villastad -alueen kartta. Kartta on osa Sonckin kartasta vuodelta 1907. Kulosaaren huvilakaupunki on puu- ja kivihuviloista sekä puistoalueesta koostuva puutahakaupunkialue Helsingin Kulosaaressa. Se on museoviraston luokittelema valtakunnallisesti merkittävä rakennettu kulttuuriympäristö.
Huvilakaupungin perusti AB Brändö Villastad -niminen osakeyhtiö. Yhtiön perustamisasiakirjat vahvistettiin 15. kesäkuuta 1907. Sen perustajajäseninä olivat arkkitehdit Oscar Bomanson, Bertel Jung, Karl Lindahl, Armas Lindgren ja Lars Sonck. Lisäksi kuuluivat yhtiön pääosakkaisiin insinöörit Anders Kramer ja Rupert von Nandelstadh, Julius Stjernvall, kauppias Axel Ståhle ja johtaja Allan Granfelt. Aloitteentekijöinä olivat Sonck ja Granfelt.
Huvilakaupungin toteutus
pienoiskuva|Kulosaaren lautta. Huvilakaupunkisuunnitelmaan liittyi jo alun perin korkeatasoisten julkisten palvelujen rakentaminen, joiden avulla Kulosaarta myytiin varakkaille kaupunkilaisperheille. Palvelujen toteuttaminen mahdollistettiin yhtiön ottamilla lainoilla ja osakepääoman korotuksilla. Yhtiön vaikein ja taloudellisesti raskain tehtävä oli ensimmäisten vuosien aikana alueen katuverkon rakentaminen Vuoteen 1909 mennessä oli katuja rakennettu kaikkiaan kuusi kilometriä. Leveiden ja väljästi mitoitettujen katujen rakentamiseen liittyi Kulosaaressa laajat istutus- ja pengerrystyöt.
Asutuksen kasvaessa Kulosaaresta muodostui vähitellen omatoiminen ja itsenäinen yhdyskunta. Asukkaat olivat sivistyneistöä ja varakasta keski- ja yläluokkaa, arkkitehteja, insinöörejä, tehtailijoita jne. Koulu aloitti toimintansa vuonna 1912 ja oma koulurakennus valmistui vuonna 1915.
Kulosaaren huvilakaupunki
Aktiebolaget Brändö Villastad-yhtiö myi vielä yhtiön omistuksessa olevat maa- ja vesialueet Helsingin kaupungille 1928 ja lopetti toimintansa vuonna 1929.
MONUC
Seksuaalirikokset
MONUC-joukoissa toimivat henkilöt ovat, YK:n omienkin tietojen mukaan, syyllistyneet valtaisaan seksuaalisten väärinkäytösten ja hyväksikäyttämisten vyyhtiin. YK:n omien tilastojen mukaan vuosina 2007 ja aina marraskuuhun 2009 ulottuvalla ajalla joukkojen toimesta on suoritettu kaikkiaan 145 hyväksikäyttöä tai vastaavaa seksuaalista tekoa. Kuitenkin asia tuli esille jo vuonna 2004 kun joukkoja syytettiin alaikäisten lasten seksuaalisesta hyväksikäytöstä, mutta toiminta on vain jatkunut.
Sofia Corban
Sofia Corban-Banovici (s. 1. elokuuta 1956 Drăgănești-Vlașca, Teleorman) on romanialainen soudun olympiavoittaja ja MM-mitalisti. Hän on pituudeltaan 180 cm.
François Hollande
Poliittinen ura ennen presidenttiyttä
Hollande oli Ranskan kansalliskokouksen jäsen 1988–1993 ja 1997–2012. Heinäkuusta joulukuuhun 1999 hän oli myös Euroopan parlamentin jäsen. Lisäksi hän toimi Limousinin alueneuvoksena 1992 ja 1998–2001, Tullen pormestarina 2001–2008 sekä Corrèzen yleisneuvoston puheenjohtajana 2008–2012.
Presidenttiyden päätös
Hollanden kausi Ranskan presidenttinä päättyi 14. toukokuuta 2017, kun virkaan astui Emmanuel Macron.
Eero Aarnio
Ura
Retron tultua muotiin Aarnion muotoilemat tuotteet tulivat taas ajankohtaisiksi. Hänen tuotteitaan on ollut rekvisiittana elokuvissa, muotikuvauksissa ja musiikkivideoissa. Toukokuussa 2006 Aarnio esitteli Copacabana-kitaran yhteistyössä Plectra ry:n kanssa. Aarnion suunnittelemia tuotteita olivat vuoden 2008 aikana EverGreen-kastelukannu sekä The Tree -tilanjakaja, joka on tarkoitettu ravintoloihin ja muihin julkisiin tiloihin. Se esiteltiin Milanon huonekalumessuilla keväällä 2008. Aarnio on kuvaillut puuta paratiisin puuksi. Vuosina 2008–2010 jokaisen myydyn The Treen tuotolla istutettiin neljä hedelmäpuuta Suomen World Visionin Perun Andeilla sijaitsevaan aluekehityshankkeeseen eroosion ehkäisemiseksi. Yhteensä puita istutettiin 30 000 kappaletta.
Metsäkerrossammal
Ulkonäkö
pienoiskuva|vasen| Seuraavan vuoden verso kasvaa edellisen vuoden verson päälle. Vanha mätäs on siten useampikerroksinen. Metsäkerrossammalen varren haarat muodostavat kerroksia pitkin päävartta. Maasta nostettuna se onkin hyvin helppo tunnistaa tästä kasvutavastaan. Kerroksisuus näkyy myös maassa pieninä terasseina. Kerrossammal- peitteestä syntyy ilmava, laakean kupera tyyny.
Ōkami
Tarina
Tarinan mukaan Kamiki-nimistä kylää terrorisoi sata vuotta sitten Orochi-niminen demoni. Orochi vaati kyläläisiä uhraamaan hänelle aina yhden nuoren tytön kerran vuodessa ruuaksi. Mikäli tyttöä ei uhrattaisi, Orochi tuhoaisi koko kylän. Paikalliset uhrasivat demonille joka vuosi yhden kylänsä tytön, kunnes eräänä vuonna paikalliset alkoivat tehdä havaintoja sudesta. Sutta luultiin aluksi Orochin alamaiseksi, mutta susi olikin auringon jumala Shiranui, joka vaistosi kylässä leviävän pahuuden. Shiranui haastoi Orochin kaksintaisteluun ja lopulta voitti tämän. Shiranui sai taistelussa vakavan vamman ja kuoli itsekin, jolloin hän muuttui patsaaksi.
Ostrowiec Świętokrzyski
Ostrowiec Świętokrzyski on kaupunki ja oma kuntansa Ostrowiecin piirikunnassa Puolassa. Sen väkiluku oli vuoden 2019 lopussa 68 338. Ostrowiec Świętokrzyski on sekä piirikuntansa että viereisen Bodzechówin kunnan hallinnollinen keskus.
Marius Aleksejev
Marius Aleksejev (s. 27. elokuuta 1982 Tallinna) on virolainen käsipallomaalivahti, joka edustaa käsipallon SM-liigassa pelaavaa Riihimäen Cocksia. Aleksejev on 195 senttimetriä pitkä ja painaa 93 kilogrammaa. Aleksejev aloitti uransa kotimaansa HC Kehra Tallinnassa, jossa hän voitti kotimaansa mestaruuden kaudella 2008-2009. Kotimaassaan hän edusti myös HC Tallasta. Aleksejev pelasi kauden 2004-2005 SM-liigan SIF:issä, jolloin hän voitti Suomen mestaruuden. Sveitsissä Aleksejev edusti HC Kriens-Luzernia ja Kadetten Schaffhausenia. Kriens-Luzernin kanssa hän voitti kaudella 2010-2010 Sveitsin liigan pronssia ja Schaffhausenin kanssa kaudella 2012-2013 hopeaa. Riihimäen Cocksissa Aleksejev on pelannut vuodesta 2013 lähtien. Kaudella 2013-2014 hän voitti Suomen mestaruuden seuran kanssa. Aleksejevia pidetään yhtenä liigan parhaista maalivahdeista.
Viron käsipallomaajoukkueessa Aleksejev on pelannut vuodesta 2001 asti. Hän on pelannut maajoukkueessa 107 maaottelua. Juniorimaaotteluita Aleksejev on pelannut noin 30 kappaletta.
Kurt Gustav Wilckens
Elämä
Syksyllä 1920 Wilckens muutti Argentiinaan, jossa hän työskenteli toimittajana Cipollettissa sekä kausityöläisenä Río Negron maakunnan hedelmäfarmeilla. Argentiinassa oli samaan aikaan käynnissä Patagonian kapinana tunnettu kansannousu, jonka tukahduttamisen yhteydessä armeija surmasi satoja maatyöläisiä. 27. tammikuuta 1923 Wilckens teki Buenos Airesissa pommi-iskun everstiluutnantti Héctor Benigno Varelaa vastaan kostaakseen maatyöläisten surmia. Wilckens haavoittui iskussa myös itse ja joutui pidätetyksi. Kesäkuussa 1923 äärioikeistolaisen Liga Patriótica Argentina -järjestön jäsen murhasi Wilckensin Buenos Airesissa sijaitsevassa vankilassa. Wilckensin murhaaja puolestaan kuoli marraskuussa 1925 toisen vangin surmatessa hänet venäläisen anarkistin Germán Boris Wladimirovitšin pyynnöstä.
Mark Hamill
Ura
Tähtien sodan jälkeen hän on ollut myös useiden piirroselokuvien, sarjojen ja videopelien ääninäyttelijänä. Hän on toiminut esimerkiksi Jokerin äänenä muun muassa sarjassa Batman, elokuvassa Batman – Mustan kostajan paluu ja videopelissä Batman: Arkham Asylum, josta Hamill huomioitiin Spike Video Game Awards -ehdokkuudella. Hamill on voittanut British Academy Games Awards -palkinnon Jokerina pelissä Batman: Arkham City.
Lisäksi hän on toiminut Wing Commander -videopelien päähahmon Christopher Blairin äänenä peleissä Wing Commander III: Heart of the Tiger ja Wing Commander IV: The Price of Freedom. Hamill antoi myös äänensä Wolverinelle pelissä X2: Wolverine’s Revenge -pelissä ja mestari Eraqukselle pelissä Kingdom Hearts: Birth by Sleep.
Stornowayn lentoasema
Nykyisin lentoasemaa käytetään pääasiassa kotimaan matkustajaliikenteeseen. Lisäksi Royal Maililla on päivittäinen postilento, ja Bristow Helicopters operoi pelastushelikoptereita Ison-Britannian rannikkovartioston puolesta. Myös jotkin yksityisomisteiset pienkoneet käyttävät lentoasemaa tukikohtanaan.
Robin Press
Seuraura
Press teki Lukossa ammattilaisuransa ensimmäisen playoff-maalin toisessa puolivälieräottelussa 20. huhtikuuta 2021 Tampereen Ilvestä vastaan, jolloin hänen osumansa jäi joukkueen voittomaaliksi. Press sai ottelussa myös syöttöpisteen Anrei Hakulisen vastustajan tyhjään maaliin 4–1-loppulukemat viimeistelemään osumaan. Hannu Siivonen valitsi hänet ottelun Alumnien tähtien kakkostähdeksi. Press voitti lopulta koko pudotuspelien puolustajien pistepörssin tehoilla 3+5=8. Hän jakoi myös puolustajien maalipörssin voiton joukkuetoverinsa Thomas Grégoiren ja TPS:n Eemil Viron kanssa. Press voitti kauden 2020–2021 päätteeksi Suomenmestaruuden. Hänet palkittiin koko SM-liigan parhaana puolustajana Pekka Rautakallio -palkinnolla sekä valittiin tähdistökentälliseen.
Pelityyli
Press siirtyi A-juniori-ikäisenä hyökkääjästä puolustajaksi. Elite Prospects -sivuston Erik K. Pirin mukaan hänellä on luontaiset hyökkäyspään vaistot. Pressilla on hyvä laukaus, koko ja hän menee mielellään hyökkäyspään tilanteisiin. Pressillä on kehitettävää kuitenkin luistelussa ja puolustusvarmuudessa.
Lima Duarte
thumb|right|Lima Duarte Ariclenes Venâncio Martins, taiteilijanimeltään Lima Duarte (s. 29. maaliskuuta 1930) on brasilialainen näyttelijä. Hänellä on ollut rooleja useissa suosituissa saippuasarjoissa, telenoveloissa, kuten O Bem-Amadossa ja Roque Santeirossa.
Oz (Isère)
Oz on kunta itäisessä Ranskassa Isèren departementissa Auvergne-Rhône-Alpesin alueella.
Sudanin vallankaappaus 2021
Sudanin vallankaappaus 2021 on 25. lokakuuta 2021 tapahtunut sotilasvallankaappaus, jossa kenraali Abdel Fattah al-Burhan syrjäytti väliaikaishallinnon johtajan, pääministeri Abdalla Hamdokin, ja useita ministereitä vangittiin.
Sopimus Hamdokin paluusta pääministeriksi
Sunnuntaina 21. marraskuuta 2021, vajaa kuukausi vallankaappauksen jälkeen, Abdalla Hamdok palasi virallisesti pääministeriksi solmittuaan sopimuksen kenraali al-Burhanin kanssa. Hamdok pääsi vapaaksi kotiarestistaan ja sai tehtäväkseen muodostaa uuden hallituksen. Myös vangitut entiset ministerit on tarkoitus vapauttaa piakkoin. Mielenosoitukset armeijan politiikkaan sekaantumista vastaan kuitenkin jatkuivat sopimuksen julistamisen jälkeenkin.
Merinäkinruoho
Elinympäristö
Suomessa merinäkinruohoa tavataan murtovedessä suojaisissa, pehmeäpohjaisissa lahdissa. Lajia voi esiintyä rannikolla myös äskettäin kuroutuneissa järvissä sekä joskus myös sisämaajärvissä.
Night on Earth (elokuva)
Vastaanotto
Suomen Kuvalehdessä Ywe Jalander kirjoitti Jarmuschin asettaneen itsensä vaikean tehtävän eteen lähtiessään toteuttamaan pelkistä taksimatkoista koostuvaa elokuvaa: ”Filmatun teatterin vaara on lähellä. Lisäksi Night on Earth on episodielokuva, ja niitä katsellessahan mielenkiinto helposti herpaantuu. Jarmuschin teos on kuitenkin sekä elävä että elokuvallinen, ja draamallinen jännite säilyy hyvin loppuun saakka.”
Tuulimyllygalaksi
Löytäminen
William Parsons katseli M101:tä 72-tuumaisella Newton-tyyppisellä peilikaukoputkellaan 1800-luvun puolenvälin jälkeen. Hän oli ensimmäinen, joka huomasi spiraalirakenteen. Nykyäänkin M101:n spiraalirakenteen havaitsemiseen vaaditaan melko suuria laitteita ja hyvin tumma taivas.
Rakenne
Valokuvissa M101 voidaan nähdä epäsymmetrisenä toiselta puolen. Sen on ajateltu johtuvan lähimenneisyydessä (galaktisessa mittakaavassa) tapahtuneesta toisen galaksin lähiohituksesta. Toisen galaksin aiheuttamat vuorovesivoimat ovat aiheuttaneet epäsymmetrisyyden. M101:n sillä reunalla on myös tiheys kasvanut; se puolestaan on lisännyt galaksin tähtien muodostumista.
Ernst Löfström
Suomen sisällissota
Löfström saapui Helsinkiin tammikuun alussa 1918 ja ryhtyi yhteistyöhön sotilaskomitean kanssa. Hieman ennen sisällissodan puhkeamista hän siirtyi vallankumousta pakoon Vaasaan ja tarjoutui valkoisen armeijan käyttöön. Hän kuului 26. tammikuuta alkaen valkoisten ylipäällikön Gustaf Mannerheimin esikuntaan. Valkoisten johdon neuvottelussa 25. tammikuuta Löfström vastusti suunniteltua Vaasan valtausta, koska hän ei uskonut suojeluskuntalaisten pärjäävän venäläisille, mutta operaation menestys osoitti hänen olleen väärässä.
Myöhempi aika
Valkoiset sotahistorioitsijat kiistelivät 1920-luvulta alkaen paljon siitä, kenen komentajan ansiota Viipurin menestyksekäs valtaussuunnitelma huhtikuussa 1918 oli lopulta ollut. Löfström osallistui polemiikkiin julkaisemalla vuonna 1931 muistelmateoksen Ledningen av Östarméns operationer i Karelen 1918, jossa hän pyrki vähättelemään Mannerheimin ja varsinkin Aarne Sihvon ansioita.
Kanakkiluhtakana
Koko ja ulkonäkö
Kanakkiluhtakana on 44 cm pitkä lentokyvytön rantakana, jolla on ruskea yläosa. Linnun alapuoli on harmaa, ja sillä on pitkä, keltainen alaspäin kaartuva nokka.
Hnivan
Ennen vuoden 2020 aluehallinnollista uudistusta kaupunki oli osa Tyvrivin piiriä. Kesällä 2020 Hnivan liitettiin osaksi Vinnytsjan piiriä.
Eksoottinen lyhytkarva
Historia
Eksoottinen lyhytkarva on verrattain nuori kissarotu. Siinä missä persialaisen historia ulottuu 1500-luvun haaremeihin, alkoi eksoottisten lyhytkarvojen historia vasta 1950-luvulla, kun amerikkalaiset halusivat amerikkalaiseen lyhytkarvaan persialaisessa esiintyvän hopeatabbyvärityksen ja risteyttivät näitä rotuja keskenään. Risteytyksestä ei syntynyt odotusten mukaisia amerkikkalaisen lyhytkarvan kaltaisia normaalikuonoisia pentuja vaan lyhytkarvaisia persialaistyyppisiä pentuja.
Rodun kehittäminen oli vaikeaa ja kehittäjät joutuivat jatkuvasti vastatuuleen; kunnollisen jalostusmateriaalin saaminen oli vaikeaa, koska persialaiskissojen kasvattajat vastustivat uutta rotua. Persialaiskissojen kasvattajat eivät antaneet käyttää hyviä persialaislinjoja rodun kehittämiseen. Kun onnistuttiin kasvamaan muutamia erityisen hyviä lyhytkarvayksilöitä, alkoi rodun suosio nousta. Vähitellen vanhoillisetkin persialaisten kasvattajat hyväksyivät eksoottisen lyhytkarvan.
Åsa Hellman
Åsa Hellman valmistui keraamikoksi Taideteollisesta korkeakoulusta vuonna 1973 ja jatkoi opintojaan Belgradissa ja Lontoossa. Hän työskenteli vapaana taiteilijana ja osallistui Suomenlinnassa toimivaan Pot Viaporiin.
Ockelbo (moottorikelkka)
thumb|Ockelbo 6000 Pohjois-Ruotsissa [[Vindeljoki|Vindeljoella.]] Ockelbo oli ruotsalainen moottorikelkkamerkki, jota valmistettiin vuosina 1963–1993. Tehdas oli 1980-luvun alkupuolella Euroopan suurin moottorikelkkavalmistaja.
Seitsemän päivää (romaani)
Vastaanotto
Seitsemän päivää -teosta ei juurikaan huomioitu lehdistössä. Joenpellon omasta leikekirjasta löytyi vain yksi arvostelu. Karjala-lehden arviossa teosta pidettiin erikoislaatuisena, tiiviinä, tyylikkäänä ja kieltä säästeliäänä. Arviossa huomioitiin myös joitakin samoja asioita, mitä Joenpeltoon yhdistettiin myöhemminkin, sillä siinä kommentoitiin kirjailijan mainiota havainnoitsijan ja psykologin lahjoja.
Färm
Färm on muun muassa seuraavien henkilöiden sukunimi:
VEGFR-3
VEGFR-3 on imusuonten endoteelisolujen pinnalla ilmentyvä reseptori, johon VEGF-C ja VEGF-D kasvutekijät sitoutuvat ja välittävät imusuoniston kasvua ja kehitystä.
Vik (Norja)
Vik on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Vikissä oli 2 731 asukasta.
Statiinit
Statiinit eli HMG-CoA-reduktaasin estäjät ovat maksan kolesterolintuotantoa vähentäviä lääkeaineita. Statiinit vähentävät merkittävästi veriseerumin LDL-kolesterolin pitoisuutta ja suurentavat hieman HDL-kolesterolin pitoisuutta. Statiineilla on myös jonkin verran valtimon sisäkalvon pullistumia ehkäisevää tehoa, mikä vähentää sepel- ja aivovaltimotautien sekä alaraajojen valtimotaudin riskiä.
Teho ja haitat sekä hyöty-haittasuhde
Lihaksiin kohdistuvat haittavaikutukset ovat harvinaisia kontrolloiduissa tutkimuksissa, mutta niitä on esiintynyt väestöseurantatutkimuksissa 5-20 prosentilla statiinien käyttäjistä. Syynä eroihin saattaa olla se, etteivät kontrolloituihin tutkimuksiin osallistuneet potilaat ole olleet edustava otos statiinien käyttäjistä, jotka ovat usein iäkkäitä, monisairaita ja monilääkittyjä. Myös esimerkiksi alkoholismi altistaa statiinien aiheuttamille lihashaitoille. Statiinin aiheuttamat lihasoireet katoavat yleensä muutamassa viikossa lääkkeen lopetuksen jälkeen, mutta vuonna 2010 julkaistun ranskalaistutkimuksen mukaan lähes kolmannes lihasten hermotukseen kohdistuneita haittavaikutuksia saaneista kärsi lihasoireista edelleen puolen vuoden kuluttua lääkityksen lopettamisesta ja 17 prosentilla esiintyi edelleen kohonneita kreatiinikinaasipitoisuuksia.
Statiinien aiheuttama lihashaitta alkaa usein muutaman kuukauden sisällä hoidon aloituksesta, mutta se saattaa alkaa myös vasta vuosien kuluttua. Raajalihaksissa saattaa esiintyä kipua, heikkoutta tai kramppeja. Oireettomassa myopatiassa esiintyy pelkkää veriplalsman kreatiinikinaasipitoisuuden suurenemista. Rhabdomyolyysissa luurankolihasten tuhoutumisesta syntyvä myoglobinuria vaurioittaa munuaisia. Auotimmuunireaktioksi epäilty nekrotisoiva myopatia jatkaa etenemistä, vaikka statiinilääkitys lopetettaisiin. Lihasoireet pitää aina tutkia erikseen, koska niihin saattaa liittyä lihaskudoksen hajoamista, mikä voi aiheuttaa jopa kuolemaan johtavia munuaisvaurioita. Statiinien käyttäjillä esiintyy myös muita enemmän tuki- ja liikuntaelimistön kipuja ja pehmytkudosvammoja kuten nyrjähdyksiä, venähdyksiä ja luiden sijoiltaanmenoja.
Timaios (dialogi)
Historia
Platonin teosten joukossa Timaios kuuluu myöhäisvaiheen dialogeihin. Se on kirjoitettu siihen aikaan, jolloin Platon oli palannut Sisiliasta lopullisesti Ateenaan toimiakseen perustamansa Akatemian johdossa kuolemaansa saakka. Tarkemmin dialogi on ajoitettu noin vuoteen 360 eaa. Holger Thesleffin mukaan Akatemian yhteydenpito suur-kreikkalaisten ajattelijoiden kanssa johti tuohon aikaan filosofian ja luonnontieteiden tulosten yhdistelyyn.
Valjaskirjoahven
Alkuperä
Valjaskirjoahven on kotoisin Kolumbiasta, missä se on endeeminen laji muutamassa joessa.
VEGF-D
VEGF-D  eli verisuonen endoteelin kasvutekijä-D on imusuoniston ja verisuonten kasvua säätelevä kasvutekijä, joka sitoutuu VEGFR-2 ja VEGFR-3 reseptoreihin.
Triesten katedraali
Historia
Pääsalissa osa mosaiikkilattian alkuperäisistä jäännöksistä on integroitu nykyiseen lattiaan, jossa on varhaiskristillisen rakennuksen ulkoseinien merkintöjä. Pian avaamisensa jälkeen kirkko tuhoutui langobardien hyökkäyksessä.
Veera Antsalo
Antsalo on opiskellut Helsingin yliopiston humanistisessa tiedekunnassa sekä Kriittisessä korkeakoulussa.
Alipäästösuodatin
Suodatin voi olla komponenteilla toteutettu analoginen suodatin tai tietokoneella signaalia käsittelevä digitaalisuodatin.
Sireenieläimet
Luokittelu
Sireenieläinten lahko on vähälajinen. Lahko jaetaan kahteen heimoon: merilehmiin ja manaatteihin, joissa on yhteensä neljä vielä elävää lajia. Kaikki lajit elävät trooppisten merien rannikoilla ja niihin laskevissa joissa.
Alajärvi
Asutuksen syntyminen
Alajärven seudun asutus on hyvin vanhaa. Suomusjärven kulttuurin asuinpaikkoja on löydetty erityisesti Kurejoen-Koskenvarren alueelta. Soukanpuron varrelta on tavattu tuluskivi ja reikäkiviä on löytynyt muun muassa Verijärven rannalta. Lisäksi on tehty hajanaisia kourutalttalöytöjä. Varhaisimmat asuinpaikat sijaitsivat jokisuissa meren rannalla, vaikkakin ne nykyisin ovat maankohoamisen vaikutuksesta kaukana sisämaassa. Asukkaiden elinkeinona olivat pääasiassa kalastus ja metsästys, mistä kertoo myös seudulta löytynyt koristeltu pallonuija. Pronssi- ja rautakauden aikaisia löytöjä ovat pronssinen tikari ja rautaiset nuolenkärjet, jotka ovat löytyneet Lehtimäen kylän alueelta. Keskiajalla Alajärven seudulle saapui erämiehiä Satakunnasta ja Hämeestä. Alueen kautta kulki myös suosittu pirkkalaisten eräreitti Näsijärven ja Ähtärinreitin kautta Ähtävänjokea pitkin aina Pohjanlahden rannalle saakka. Vähitellen myös Pohjanmaan rannikolle asettuneet ruotsalaiset alkoivat siirtyä Ähtävänjoen laaksoa pitkin Lappajärven ympäristöön. Alajärvellä ruotsalaisväestö raivasi asuinsijansa järvien rannoille ja jokien varsille, pääasiassa Alajärven ja Kurejoen rannoille. Uuden ajan alussa alkoi uusi vaihe Alajärven kuten koko järviseudun asutuksessa. Savolaisten uudisasukkaiden virta ohjautui alueelle vuodesta 1560.
Kehittyminen kuntana (1869–)
Akateemikko, arkkitehti Alvar Aalto vietti kesiään Alajärvellä 1920–1940-luvulla. Alajärveltä löytyy Aallon tuotantoa arkkitehtiylioppilaan ensimmäisestä julkisen rakennuksen suunnittelutyöstä nuorisoseurantalo (1918) nuoren arkkitehdin 1920-luvulla ideoimien puurakennusten ja maailmankuulun maestron ”valkoisen kauden” töiden; kunnanvirastot vuodelta 1967 kautta Aallon arkkitehtitoimiston viimeiseen luomukseen; kaupunginkirjasto, joka rakennettiin vuonna 1991. Alajärven Aalto-keskustaa täydentää Aino Aallon 1924 suunnittelema kesäasunto Villa Flora. Carl Ludvig Engelin piirtämä Alajärven kirkko ja Alvar Aallon suunnittelemat kirkonkylän julkiset rakennukset on yhdessä luokiteltu Suomen valtakunnallisesti merkittäviin rakennettuihin kulttuuriympäristöihin.
Kylät
Kuntaliitosta edeltäneen Alajärven kulmakuntia ovat: Alakylä, Halla-aho, Hoisko, Huosianmaa, Höykkylä, Iiruu, Kaartunen, Karhula, Koivumäki, Kortekylä, Koskenvarsi, Kuolema, Levijoki, Luoma-aho, Myllykangas, Nälkämäki, Paalijärvi, Pekkola, Pihlajakangas, Pynttäri, Saukonkylä, Sissala, Teerineva, Uusikylä, Viinamäki ja Ylikylä.
Tapahtumat
Vanhoillislestadiolaisten suviseurat on järjestetty Alajärvellä vuosina 1970 sekä 1996. Evankelisuuden evankeliumijuhla järjestettiin Alajärvellä vuonna 2002.
Gloppen
Gloppen on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Gloppenissa oli 5 676 asukasta.
Romans Sauss
Sauss aloitti uransa vuonna 2007 kotimaansa pääsarjan Lase-R:ssä. Hän voitti kaudella 2007-2008 sekä 2008-2009 maansa mestaruuden ja kaudella 2008-2009 myös maan cupin. Hänet valittiin myös kausilla 2006-2007 ja 2007-2008 liigan parhaaksi omalla pelipaikallaan. Vuonna 2009 Sauss vaihtoi seuraa kotimaassaan, hän siirtyi Biolars/Olaine Ozolniekin riveihin. Kaudella 2009-2010 Sauss voitti Latvian mestaruuden ja hänet valittiin koko liigan parhaimmaksi pelaajaksi. Seuraavan kauden eli kauden 2010-2011 Sauss vietti Saksassa ABC Titansin riveissä ja kauden 2011-2012 hän pelasi Mestaruusliigassa Saimaa Volleyn paidassa. Seuraavaksi Sauss siirtyi Sveitsin pääsarjan EN Gas & Oil Luganon riveihin, jossa hän voitti kaudella 2012-2013 sekä Sveitsin mestaruuden että cupin. Kaudeksi 2013-2014 Sauss palasi Suomeen, nyt Kokkolan Tiikereiden riveihin. Vuonna 2014 hän voitti seuran kanssa Suomen cupin ja oli liigassa toinen.
Sauss on pelannut myös Latvian lentopallomaajoukkueessa. Hänen iskulyöntinsä ylettyy 349 senttimetrin korkeuteen ja blokki 327 senttimetrin korkeuteen.
Ilmari Salpakari
Ilmari osallistuu jatkosotaan majurina yleten everstiksi saakka. Hänellä on lähettinään/sotilaspalvelijanaan Rautala-niminen sekatyömies, joka puhuu ronskisti. Kyseessä on alun perin tilapäiseksi tarkoitettu komennus, mutta Ilmari määrää Rautalan vakituiseksi, koska häntä kiinnostaa, jopa viehättää, tämän jurous ja karkea käytös. Ilmarin tiedustellessa Rautalan taustaa käy ilmi, että tämä on ollut siviilissä koditon kulkumies, jolla ei ole tietoa edes äidistään; hän on lähtöisin jostakin lastenkodista. Eversti Salpakari haavoittuu vaikeasti kesällä 1944 tykistökeskityksessä. Hänen jalkansa joudutaan amputoimaan ja leikkaus onnistuu verensiirron ansiosta, mutta haavoittuessaan hän on saanut ruumiiseensa vaikeita sirpalevammoja, joihin hän menehtyy sotasairaalassa. Hänet haudataan syntymäkaupunkiinsa Helsinkiin.
Paistinpannu
Materiaali ja ominaisuudet
Hyvä paistinpannu on energiataloudellinen ja helposti puhdistettava. Lisäksi paistinpannun reuna ja kädensija vaikuttavat pannun laatuun. Reunan tulee olla sopivan korkuinen, yleensä 3–5 senttimetriä, ja sopivan viisto, jotta tuotteita pystyy kääntelemään helposti pannussa. Kädensijan pitäisi mahdollistaa kunnollinen ote koko kädellä. Kädensijan kiinnityskulma pannuun nähden on noin 20–25 astetta, jolloin rystyset eivät osu helposti lieden pintaan. Lisäksi kädensijan pitäisi olla kuumentumaton, kuten myös kannen kädensijan.
New Orleansin taistelu
Tausta
10. joulukuuta 1814 vara-amiraali Alexander Cochranen johtama brittiläinen laivasto-osasto voitti Mississippi-joen suuta puolustaneet luutnantti Thomas ap Catesby Jonesin komentamat yhdysvaltalaiset tykkiveneet ja laski joukkoja joen itärannalle. Maihin nousi 1 600 brittisotilaan etujoukko, mutta ne joutuivat odottamaan myöhässä vasta joulupäivänä saapunutta komentajaansa kenraali Edward Pakenhamia. Myöhästyminen mahdollisti amerikkalaisia New Orleansissa johtaneen kenraali Andrew Jacksonin vahvistaa kaupungin puolustuksia. Jackson julisti poikkeustilan ja kaupungin kaikki kykenevät miehet otettiin aseisiin. Sotilaat, siviilit ja orjat laitettiin rakentamaan varustuksia Mississippi-joen ja läheisen suon välille. Varustus tuli tunnetuksi nimellä Line Jackson. Amerikkalaisten avuksi kaupunkiin oli saapunut myös vapautettuja orjia, choctaweja ja merirosvo Jean Lafitte. Ennen varsinaista päätaistelua osapuolet kävivät lukuisia pienimuotoisia yhteenottoja. Britit olivat menettäneet suurella vaivalla paikalle tuomiaan tykkejään yhdysvaltalaisten vastatulessa brittien yrittäessä turhaan tuhota yhdysvaltalaisten puolustusvarustuksia.
Taistelu
thumb|vasen|New Orleansin taistelu Jean Hyacinthe de Laclotten maalauksessa vuodelta 1815. thumb|Edward Pakenham saa surmansa [[F. O. C. Darleyn piirroksessa vuodelta 1860.]] Brittien päähyökkäys alkoi aamulla 8. tammikuuta 1815. Taistelu käytiin Chalmetten plantaasilla hieman itse kaupungin ulkopuolella. Brittijoukkoja oli 7 000 –8 000 ja yhdysvaltalaisia noin 4 000. Brittien hyökkäys ajautui nopeasti vaikeuksiin. Eversti William Thorntonin johtama hyökkäys yhdysvaltalaisten selustaan onnistui, mutta heiltä puuttuivat myöhässä olleet tykit ja raketit yhdysvaltalaisten tulittamiseksi. Muilta brittijoukoilta puuttui esimerkiksi tikkaita yhdysvaltalaisten varustusten valtaamiseksi. Taistelukenttä oli mutainen ja brittijoukot liikkuivat muodostelmissaan hitaasti yhdysvaltalaisten tykkitulessa. Vain harvat heistä saavuttivat vihollisen varustukset ja kahden hyökkäyksen jälkeen britit eivät olleet onnistuneet luomaan läpimurtoa. Taistelun kuluessa brittejä komentanut kenraali Pakenham sai osuman jalkaansa yhdysvaltalaisesta raehauliammuksesta ja toisen osuttua hänen selkärankaansa Pakenham sai surmansa. Pakenhamin saatua surmansa brittien komentajana toimi kenraali John Lambert. Lambert päätti lopulta hyökkäyksen keskeyttämisestä. Yhdysvaltalaisten kanssa järjestettiin tulitauko haavoittuneiden ja kuolleiden keräämiseksi taistelukentältä.
Kona (yritys)
Kona tunnetaan polkupyörävalmistajana kolmesta asiata: ensiksi humoristisesta asenteesta pyöräilykulttuuria kohtaan. Mallinimet, kuten Stinky, Muni Mula, Jake the Snake ja Humuhumu Nukunuku A'Pua'a sekä tajunnanvirtamainen kerronta yrityksen kuvastoissa, on aikaansaanut Konasta "hauskan" polkupyörävalmistajan.
Aurinkotuli
Aurinkotuli (, Shiro Yoshida) on Marvel Comicsin supersankari, joka liitetään usein Ryhmä-X:n supersankarijoukkoon. Aurinkotuli on mutantti, jonka voimiin kuuluvat lento, plasman ampuminen, kyky nähdä infrapunavaloa ja kyky kestää säteilyä. Aurinkotuli suojelee voimillaan Japania. Hänen kanssaan seikkailevat esimerkiksi Näkymätön tyttö, Ulvoja ja Rautanyrkki.
Looginen harmonia
Looginen harmonia ymmärretään yleensä tarkoittamaan joko kaikkia päättelysääntöjä koskevia rajoituksia, tai ainoastaan vaatimusta, ettei uusilla konnektiiveilla tule voida päätellä uusia lauseita, jotka eivät sisällä uutta konnektiivia itseään. Tämä ehto on ekvivalentti uuden systeemin normalisoitavuuden (luonnollisessa päättelyssä) tai leikkaussäännön eliminoitavuuden (sekvenssikalkyylissä) kanssa.
Mystras
Linnoitteet ja palatsit
Mystraksen linna (Kástro) oli Vilhelm II Villehardouin'n frankkivallan aikana vuonna 1249 rakennuttama. Myöhemmin sitä käyttivät bysanttilaiset ja sitten osmanit. Linna sijaitsee Mystraksen 621 metriä korkean linnavuoren huipulla.
Mystraksen palatsi (Paláti) eli Kantakuzenos- ja Palaiologos-sukujen palatsi on rakennettu 1200- ja 1400-lukujen välisenä aikana. Se on suuri L-kirjaimen muotoinen rakennuskokonaisuus, johon kuuluu useita eri aikoina ja eri tarkoituksiin tehtyjä rakennuksia. Palatsia on kunnostettu pitkään. Se on ainoa bysanttilainen palatsi, joka on säilynyt nykyaikaan kokonaisuudessaan.
Kirkot ja luostarit
Evangelístrian kirkko
Evangelístrian kirkko on omistettu Neitsyt Marian ilmestykselle. Kirkko on ristinmuotoinen ja varustettu kupolilla. Se on koristeltu seinämaalauksilla 1400-luvulla.
Pantánassan luostari thumb|right|240px|[[Pantánassan luostari.]]
Muut rakennukset
Mystraksen asuintaloissa oli yleensä kahdesta kolmeen kerrosta. Alinta kerrosta käytettiin varastotilana, keittiönä ja eläinsuojana. Ylemmät kerrokset olivat asuinkäytössä. Joissakin taloissa on lisäsiipiä, torneja ja lisärakennuksia. Hienoimmat talot ovat suuria kartanoita. Merkittäviin kartanoihin kuuluvat muun muassa niin kutsutut Frangopuloksen ja Laskariksen talot sekä nimellä Pieni palatsi (Palatáki) tunnettu talo. Yksityistaloja ei ole juurikaan kunnostettu.
Antti Pehkonen
Antti Pehkonen aloitti pelaajauransa kaudella 1999 Tervareiden Kakkosen joukkueessa. Kaudet 2000–2003 Pehkonen pelasi Ykkösessä Tervareiden ja sen sarjapaikan perineen AC Oulun paidassa. Kauden 2003 jälkeen Pehkonen siirtyi FC Lahden liigajoukkueeseen kausiksi 2004–2006, mutta AC Oulun noustua liigaan Pehkonen palasi Ouluun kaudeksi 2007. Pehkonen pelasi kaudet 2007–2010 AC Oulussa, toimien joukkueen kapteenina kaudet 2008–2010. Kauden 2011 hän pelasi Kakkosessa FC YPA:n joukkueessa.
The Sims: Superstar
Peli sisältää uusia esineitä ja tuo mukanaan mahdollisuuden tulla kuuluisaksi sim-julkkikseksi. Pelissä avautuu aivan uusi alue Studio Town, jossa on muutama oikea julkkis. Muun muassa Christina Aguilera ja Marilyn Monroe ovat siellä. Jotta simeistä tulisi suuria ja kuuluisia heidän tulee ensiksi tutustua muihin kuuluisuuksiin, ja tämän kautta tehdä heihin vaikutus jotta he voisivat itsekin menestyä. Studio Townin lisäksi Superstarin mukana tulee mm. mahdollisuus hankkia hovimestari.
Voikkaa ja huikkaa
Voikkaa ja huikkaa on Sleepy Sleepersin albumi. Mukana ovat rumpali Harri Kinnunen, Saku Kuosmanen, kitaristina ja myös säveltäjänä mm. Hassisen koneessa soittanut Reijo Heiskanen sekä viimeistä kertaa Tiina Tiikeri. Albumilla on kappale "Järkee vai ei", joka on yksi Sleepy Sleepersin tunnetuimpia kappaleita.
Koloman Wallisch
Itävallan sisällissodan aikana Wallisch komensi Obersteiermarkin alueen tasavaltalaisen suojeluliiton joukkoja, jotka ottivat haltuunsa muun muassa Bruck an der Murin. Kansalliskaartia vastaan käydyn taistelun jälkeen Wallisch pakeni noin 300 miehensä kanssa vuorille yrittäen paeta Tšekkoslovakiaan. Kansalliskaartin joukout saivat kuitenkin Wallischin vangiksi 18. helmikuuta ja hän sai kuolemantuomion pikaoikeudenkäynnin päätteeksi. Wallisch kuristettiin garrottella Leoben oikeustalon pihalla seuraavana yönä.
Kent Nilsson
Kent Åke "Kenta" Nilsson (s. 31. elokuuta 1956 Nynäshamn, Ruotsi) on ruotsalainen jääkiekkoilija. Keskushyökkääjänä pelannut Nilsson edusti kymmenisen vuotta Pohjois-Amerikan WHA- ja NHL-seuroja Winnipeg Jets, Atlanta Flames, Calgary Flames, Minnesota North Stars ja Edmonton Oilers ja voitti kerran Stanley Cupin. Euroopassa hän pelasi kotimaansa lisäksi Sveitsissä ja lyhyempiä aikoja monissa muissa maissa.
Asana
Joogassa käytetään usein alkuperäistä sanskriitinkielistä termistöä, ja sana asana esiintyy myös osana kunkin asanan nimeä, esimerkiksi kuolleen miehen asana eli savasana.
Erilaisia asanoita on runsaasti. Kirjassa Complete Illustrated Book of Yoga Swami Vishnu-devananda erittelee 65 perusasanaa ja yhteensä 135 asanavariaatiota.
George Sluizer
George Sluizerin vanhemmat olivat hollantilaista ja norjalaista syntyperää. Sluizer opiskeli elokuva-alaa Pariisissa vuosina 1954–1956 ja työskenteli Michael Andersonin ja Bert Haanstran assistenttina. Sittemmin hän ohjasi TV-dokumentteja National Geographicille Siperiasta ja Portugalista. Ensimmäisen näytelmäelokuvansa João en het mes hän ohjasi Brasiliassa vuonna 1972.
Suomen euroviisukarsinta 1979
Suomen euroviisukarsinta 1979 oli kilpailu, jossa valittiin Suomen edustaja vuoden 1979 Eurovision laulukilpailuun. Kilpailu käytiin jälleen avoimena sävellyskilpailuna, johon lähetetyistä noin 300 kappaleesta kuusi parasta valittiin karsinnan finaaliin, joka pidettiin lauantaina 10. helmikuuta Helsingin Kulttuuritalolla. Lähetys nähtiin suorana YLE TV1:ssä kello 19.20 alkaen, uutisten kohdalla olleen tauon jälkeen tullut tuloslähetys alkoi kello 21.25. Samassa tapahtumassa valittiin myös Suomen edustaja Intervision laulukilpailuun. Karsinnan voittajan valitsi 30-jäseninen raati.
KNM Otto Sverdrup
Palvelus
Alus vieraili Helsingissä elokuun lopulla 2017 Naton laivasto-osaston johtoaluksena.
Valloire
Valloire on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Col du Télégraphen ja Col du Galibierin solien välissä. Kunnassa on hiihtokeskus. thumb|left|Valloiren hiihtokeskus
Magnus Bratten
Brattenin tehtäväkenttä tiedustelun parissa oli moninainen, yksi osa sitä olivat suomalaisten entisten kaukopartiomiesten tekemien vakoilumatkojen organisointiin liittyvät tehtävät. Bratten esimerkiksi otti matkalta palaavia vastaan ainakin Paavo Suorannan kotona käyttäen peitenimeä Kalle ja tapasi tiedusteluun liittyviä henkilöitä myös hotelleissa. Kuopiossa hotelli Atlaksessa tapasivat 20. elokuuta 1953 norjalaiset Bratten ja Leif Eikanger, Ruotsista Arvid Johansson sekä Michael Smithin nimellä hotelliin kirjautunut britti. Samassa hotellissa yöpyi tuolloin myös kaksi entistä kaukopartiomiestä. Brattenin tavoin ammattiyhdistystaustainen Kalle Lehmus oli hänen keskeisiä kontaktejaan Suomen tiedustelujohtoon.
Syreenien kukkiessa
Juoni
Ranskalaisen talon tytär Jeannine kiinnostuu vierailulle tulevista komeista lentäjistä, jotka taistelevat Britannian ilmavoimissa ensimmäisessä maailmansodassa. Yksi heistä rakastuu Jeannineen ja lupaa komennuksen jälkeen palata tämän luokse.
Henrik Tikkanen (jääkiekkoilija)
Henrik Tikkanen (s. 28. syyskuuta 2000 Lohja) on suomalainen jääkiekkomaalivahti, joka edustaa AHL-joukkue Bridgeport Islandersia. Hän on peräti 203 cm pitkä, mikä tekee Tikkasesta kauden 2021–2022 pisimmän pelaajan Allsvenskanissa.
Kari Alitalo
Koulutus ja ura
Alitalo valmistui ylioppilaaksi vuonna 1971, lääketieteen kandidaatiksi vuonna 1973, lisensiaatiksi vuonna 1977 ja lääketieteen ja kirurgian tohtoriksi vuonna 1981 Helsingin yliopistosta. Hän suoritti tohtorintutkintonsa professori Antti Vaherin tutkimusryhmässä. Hänen väitöskirjansa (1980) aihe oli Connective tissue glycoproteins of normal differentiated and of malignant human cells.
Alitalo aloitti uransa Suomen Akatemian tutkimusassistenttina vuosina 1979–1982. Vuosina 1983–1985 hän oli Akatemian nuorempi ja vuosina 1985–1987 vanhempi tutkija. Vuosina 1983–1989 hän oli Helsingin yliopiston solubiologian dosentti ja vuonna 1987 Turun yliopiston lääketieteellisen kemian professori. Alitalo oli vuodet 1987–1988 Helsingin yliopiston ja Suomen Syöpäinstituutin tutkijaprofessori. Vuosina 1988–1989 Alitalo oli Helsingin yliopiston virkaa toimittava syöpäbiologian professori ja vuosina 1989–1996 varsinainen professori. Vuodesta 1996 hän toimi lääketieteellisen kemian professorina.
Tutkimus
Alitalon ryhmä on onnistunut eläinkokeissa vähentämään etäpesäkkeiden syntymistä imusolmukkeisiin. Lisäksi imusuonten kontrolloimiselle muun muassa geeniterapian avulla voi olla sovellusmahdollisuuksia muun muassa sydän- ja verisuonitaudeissa sekä eräissä tulehdustaudeissa. Puuttuvien imusuonten korvaaminen saattaisi olla uusi lymfedeeman eli imunestepöhön hoitomuoto. Alitalo tutkimusryhmineen on jo aloittanut lymfedeeman ensimmäiset kliiniset geeniterapiakokeet yhdessä Kuopion yliopiston akatemiaprofessori Seppo Ylä-Herttualan kanssa.
Juhana II (Liechtenstein)
Juhana II uudisti Liechtensteinin perustuslain vuonna 1921, jolloin ruhtinaskunnasta tuli demokraattinen ja parlamentaarinen. Hän edisti tieteitä ja panosti sosiaaliseen ja humanitaariseen työhän. Hän lahjoitti myös varoja hyväntekeväisyyteen, ja sai lisänimen "Juhana Hyvä".
Juhana II kuoli naimattomana ja lapsettomana. Hänen seuraajakseen nousi hänen veljensä Frans I.
Tilaaja-tuottajamalli
Tilaaja-tuottajamalli on julkishallinnon 2000-luvulla yleistynyt tapa tuottaa ulkoistamalla palveluita siten, ettei julkinen toimija palkkaa palvelun tuottajia vaan tilaa palvelut yksityisiltä palveluntuottajilta markkinahintaan tarjousten perusteella ja valvoo ostajana palvelun laatua. Se on eräs versio elinkaarimallista (, lyh. PPP), jossa yksityinen sektori osallistuu osarahoittajana esimerkiksi tiehankkeissa tai asejärjestelmissä.
Valtio tilaajana
Pitkälle meneviä tilaaja-tuottajamallin mukaisia julkisia palveluita ovat Suomen puolustusvoimille suoritettavat palvelut ja jotkin kuntien palvelut, kuten teknisen toimen palvelut. Puolustusvoimissa on ulkoistettu varuskunnista muun muassa ruokapalvelu, ajoneuvojen huoltopalveluita, varuskuntien kiinteistöt harjoitusalueet mukaan lukien (Senaatti-kiinteistöt) sekä henkilökunnan asunnot (Kruunuasunnot).
Kolonialismin aikaan Euroopan maat ulkoistivat osan siirtomaiden hallinnosta kauppakomppanioilleen.
Kritiikkiä
Ongelmana on usein se, ettei markkina toimi: markkinahinta tulee tuottajan määräämäksi esimerkiksi niin sanotun lääkäripulan takia. Tämä tuli esille esimerkiksi Millog Oy:n perustamisen aikaan, jolloin yrityksen hintakilpailukyvyn osoittaminen maavoimien varikkoon verrattuna oli vaikeaa.
KNM Helge Ingstad
Valmistus
Alus on nimetty norjalaisen tutkimusmatkailijan ja kirjailijan Helge Ingstadin mukaan.
Ylä-Miikkulainen
Vuonna 1849 Ala- ja Ylä-Miikkulaisissa asui 772 ihmistä (383 miestä, 389 naista), kaikki inkeriläisiä (äyrämöiset).
Neuvostoajan alkuaikoina alkoivat elintarvikkeiden pakkoluovutukset ja "punainen terrori". Vuonna 1919 Inkeriläisten kansannousun aikana Miikkulaisten alueella alkoivat sotatoimet. Siviiliväestö pakeni lähes kokonaan Suomeen. Inkeriläisten erillinen osasto valtasi Ala- sekä Yläkylän iltaan 28.7.1919 mennessä. Valtaosa puna-armeijalaisista antautui ja muutamat kaatuivat tulitaistelussa. Hyökkääjät saivat sotasaaliksi aseiden ohella hinaajalaivan miehistöineen. Noin 20 kommunistia oli teloitettu (ja muitakin inkeriläisiä). Punaiset joukot valtasivat kylät takaisin 2.8.1919. Toinen yritys vallata alue tehtiin 22.10.1919. Yläkylän valtaaminen onnistui vasta viiden tunnin taistelun jälkeen. Retki päättyi 28.10.1919, kun inkeriläisten joukot vetäytyivät Suomen puolelle punaisten hyökätessä. Miikkulaisten kylät kärsivät vahinkoja jo taistelujen aikana, mutta pahin seurasi vasta jälkeenpäin. Pitkälle marraskuulle 1919 asti bolsevikit polttivat rajaseutua kostoksi ja aution turvallisuusvyöhykkeen luodakseen. Miikkulaisten kylissä 340 talosta poltettiin lähes 300, myös kirkko oli poltettu.
Kroatian Banovina
Kroaattijohtaja Vladko Maček ja useat muut kroaatit näkivät autonomian ensimmäisenä askeleena kohti täydellistä itsenäisyyttä. Maček oli jo aiemmin käynyt salaisia keskusteluja italialaisten kanssa, mutta lopettanut ne ja siirtynyt yhteistyökeskusteluihin Jugoslavian johdon eli prinssihallitsija Paulin ja pääministeri Dragiša Cvetkovićin kanssa. Sopimuksen synnyttyä Mačekista tuli uudistetun Cvetkovićin hallituksen varapääministeri.
George Beverly Shea
Laulajan ura
Vuosina 1938-1944 Shea toimi juontajana ja laulajana WMBI:n radiokanavalla Chicagossa. Ensimmäisen kerran Shea esiintyi Billy Grahamin mukana vuonna 1944. Graham toimi tuolloin Western Springissä pastorina ja oli muistanut Shean radio-laulantanaa WCFL:n radio-ohjelmassa. Graham kutsui Shean auttamaan lähetyksessä, josta alkoi pitkä yhteistyö herrojen välillä. Seha vastasi musiikista Grahamin kokoussarjakiertueilla ympäri maailman.
Assens
Assens on Tanskassa Etelä-Tanskan alueella sijaitsevan Assensin kunnan keskustaajama. Vuoden 2012 alussa taajamassa oli 6 072 asukasta.
Alfonso XIII
Alfonso XIII (17. toukokuuta 1886 – 28. helmikuuta 1941) oli Espanjan kuningas vuosina 1886–1931. Alfonso syntyi isänsä Alfonso XII:n kuoleman jälkeen, joten Alfonson ollessa alaikäinen sijaishallitsijana toimi kuninkaan äiti, kuningatar Maria Kristiina. Alfonso nousi virallisesti valtaan saavuttaessaan 16 vuoden iän vuonna 1902.
31. toukokuuta 1906 Alfonso solmi avioliiton skotlantilaissyntyisen Battenbergin prinsessan Viktoria Eugenie Battenbergin kanssa. Viktoria oli Edvard VII:n sisarentytär ja kuningatar Viktorian lapsenlapsi. Kuningasparin ollessa paluumatkalla häistään he pelastuivat täpärästi pommi-iskusta, jossa kuoli ja haavoittui useita sivullisia ja hovin jäseniä. Kuningasta vastaan tehtiin useita muitakin murhayrityksiä.
Pentti Rautajärvi
Pentti Rautajärvi on Väinö Linnan Täällä Pohjantähden alla -trilogiassa esiintyvä kuvitteellinen kansakoulunopettaja. Hän on suojeluskuntalainen henkeen ja vereen, hänellä on suuri perhe. Hän osallistuu talvisotaan Pentinkulman joukkojen upseerina. Opettajana hän on ankara ja saarnaa usein vapaussodasta ja sen valkoisista voittajista.
Taustaltaan Rautajärvi on hämäläinen ja ratsutilan omistajan nuorin poika. Kuitenkin hän sanoo häpeävänsä hämäläisyyttään, koska Häme oli sisällissodan aikana ollut punakaartin vahvimpia tukialueita, ja pitävänsä pohjalaisia "Suomen kansan ytimenä". Hänen vaimonsa Eilan isä on ollut nimismies, jonka punaiset olivat murhanneet sisällissodan aikana.
Hän esiintyy ennen sotaa poikkeuksetta pohjalaisessa perinneasussa: lapikkaissa, pussihousuissa ja jussipaidassa korostaakseen isänmaallisuuttaan. Ennen Pentinkulmalle tuloaan hän on osallistunut sisällissotaan – vaikkakin vain lähettinä – ja Aunuksen retkeen. Rautajärvi pitää sotilaskasvatuksen puuttumista kansakoulun opetussuunnitelmasta suurena puutteena ja pyrkii korvaamaan sen marssittamalla lapsia tahdissa voimistelutunneilla. Lukutunnilla luetaan Topeliuksen Maamme-kirjaa, ja Vilho Koskela jää laiskanläksylle, koska hän ei osaa ulkoa tarinaa karhuntappaja Martti Kitusesta. Myöhemmin Vilho kuitenkin menestyy erinomaisesti hiihtokilpailuissa, ja opettaja valitsee hänet Pentinkulman koulun edustajaksi pitäjän koulujenvälisiin hiihtokilpailuihin, jotka Vilho niin ikään voittaa.
The Charades
Historia
The Charadesin juuret juontavat 1970-luvulle asti. Tuolloin nuoret koulupojat kuulivat Urheiluradion tunnusmusiikin – The Venturesin Walk Don´t Run (1964) – ja innostuivat soittamaan ja keräämään rautalankamusiikkia. Samaiset kaverit perustivat The Chameleons-yhtyeen, jonka ensimmäinen single oli myös Rautalanka Recordsin ensimmäinen julkaisu vuonna 1982. Hieman keikkailtuaan The Chameleons hajosi aika nopeasti, mutta noin 1980-luvun puolessa välissä osa The Chameleons-yhtyeen jäsenistä perusti The Charadesin.
Yhtye soitti alussa vain surfin ja The Venturesin innoittamaa musiikkia, mutta kun 1989 yhtyeeseen tuli solistiksi Rock Ola, materiaali muuttui enemmän brittiläiseksi beatiksi kielenä Suomi. Yhtye keikkaili ahkerasti, julkaisi muutamia singlejä ja yhden pitkäsoiton. Yhtye oli hetken paikallisradioiden soittolistojen ykkösenä. Yhteistyö Rock Olan kanssa loppui vuoden 1994 lopulla.
Krysanteemivaltaistuin
Termiä käytetään myös metonyymisesti viittaamaan Japanin valtionpäämieheen ja maan monarkiaan.
Lauri Salpakari
Salpakarin viimeisiä virkatehtäviä on Kaarina Koskelan ja juuri Lapin sodasta palanneen Aulis Kiviojan vihkiminen avioliittoon. Hääpari vihitään morsiamen kotona Koskelassa, ja rovasti kertoo hääväelle aikovansa ottaa virkaeron ja muuttavansa Helsinkiin, jossa hänen molempien lastensa perheet asuvat. Ennen paikkakunnalta lähtöään hän vierailee vielä kerran pappilan entisessä torpassa Koskelassa ja viipyy kauan keskustelemassa Alman kanssa uudella puolella. Rovasti lupaa lähtiessään vielä joskus käydä paikkakunnalla, mutta myöhemmin häntä ei siellä kertaakaan enää nähdä.
Aaveajaja
Ensimmäinen yliluonnollinen Aaveajaja oli stunttimies Johnny Blaze, joka isänsä hengen pelastamiseksi suostui demonisen Zarathos-hengen isännäksi. Zarathoksen vaikutuksen alaisena Blazen pää muuttui palavaksi pääkalloksi, hän ajoi tulista moottoripyörää ja pystyi ampumaan Helvetintulta luisista käsistään. Ensimmäistä Aaveajajaa julkaistiin USA:ssa vuosina 1973–1983.
Daniel Ketch
Vasta sarjan myöhemmissä osissa paljastui, että Daniel Ketch ja Johnny Blaze olivat kauan toisistaan erossa olleita veljeksiä. Samalla paljastui, että koko perhe kantoi taakkanaan Koston Henki -kirousta. Ketch kuitenkin kohtasi lopullisen kohtalonsa sarjan lopussa. Hänen Koston Henkensä jäi kuitenkin elämään edelleen moottoripyörän talismaanissa.
Kynsilakka
thumb|Kynsilakkaa. thumb|Lakatut varpaankynnet. Kynsilakka on lakkaa, jota käytetään sormien ja varpaiden kynsien kosmeettiseen tai hoidolliseen lakkaukseen. Kynsilakka voi olla värillistä tai väritöntä. Suosittuja värejä ovat perinteisesti punaisen sävyt, mutta nykyään lähes kaikkia värisävyjä on saatavilla. Kosmetologi tai muu ammattilainen voi tehdä kynsien lakkauksen manikyyrin yhteydessä, jolloin kynsiin on mahdollista tehdä erilaisia maalauksia tai kiinnittää koruja. Myös rakennekynsiä voidaan lakata.
Johan Erik Engström
Engströmin tehdas joutui talousvaikeuksiin 1880-luvun lopulla ja se lopetti toimintansa 1889. Viimeiset vuotensa hän toimi pianojen korjaajana ja virittäjänä.
Suomi 1990-luvulla
Politiikka
thumb|upright|[[Mauno Koivisto oli Suomen tasavallan presidentti vuosina 1982–1994.]] thumb|upright|[[Martti Ahtisaari oli Suomen tasavallan presidentti vuosina 1994–2000.]]
Väestön alueellinen jakautuminen
Taulukossa on esitetty Suomen maakuntien väkiluku 1980-luvun ja 1990-luvun viimeisenä päivänä Tilastokeskuksen mukaan. Aluejako on 1990-luvun mukainen; Itä-Uudenmaan maakunta liitettiin Uudenmaan maakuntaan vuonna 2011.